b'\n_START_ARTICLE_\nJavier Solana\n_START_SECTION_\n\xc5\xbdivotopis\n_START_PARAGRAPH_\nRo\xc4\x91ak njegove bake bio je poznati \xc5\xa1panjolski diplomat i spisatelj Salvador de Madariaga. Njegova baka bila je poznata poduzetni\xc4\x8dka povjesni\xc4\x8darka Constance Archibald de Madariaga. Njegova majka, Nieves Hayat de Madariaga Mathews, radila je preko 20 godina u FAO-u i objavila je 1996. knjigu o Francisu Baconu. Solanin djed bio je pisac Don Ezequiel Solana Ramirez. Solanin stariji brat Lu\xc3\xads Solana de Madariaga bio je direktor \xc5\xa1panjolskog telefonskog poduze\xc4\x87a. _NEWLINE_Od 1959. studirao je na Madridskom sveu\xc4\x8dili\xc5\xa1tu i doktorirao je fiziku. Bio je izba\xc4\x8den sa studija 1963. zbog svojih aktivnosti u pokretu protiv diktatora  Franca _NEWLINE_a 1964. postaje \xc4\x8dlanom \xc5\xa1panjolske socijalisti\xc4\x8dke stranke. Solana je preselio u Nizozemsku a poslije u Ujedinjeno Kraljevstvo. Dugo vremena \xc5\xbeivio je i u SAD-u uz pomo\xc4\x87 Fulbright-stipendije. Doktorirao je 1968. na Sveu\xc4\x8dili\xc5\xa1tu Virginia a zatim se bavio istra\xc5\xbeiva\xc4\x8dkim radom i bio je predavatelj do 1971. kada se vra\xc4\x87a u \xc5\xa0panjolsku. Profesor postaje 4 godine poslije u Madridu. _NEWLINE_Izabran je u parlament 1977. kao \xc4\x8dlan \xc5\xa0panjolske socijalisti\xc4\x8dke radni\xc4\x8dke stranke, predstavljaju\xc4\x87i sindikat nastavnika. Obna\xc5\xa1ao je du\xc5\xbenost ministra kulture od 1982., u vladi  Felipea Gonz\xc3\xa1leza, koji mu je bio blizak prijatelj, a 1988. postaje ministar obrazovanja. Nekoliko godina je bio i glasnogovornik \xc5\xa1panjolske vlade. Ministar vanjskih poslova postaje 1992., i bio je na ovoj du\xc5\xbenosti kada je \xc5\xa0panjolska bila predsjedavaju\xc4\x87a u EU-u 1995. Solana je organizirao konferenciju u Barceloni u studenom, kojom dobiva me\xc4\x91unarodno priznanje. Nekoliko tjedana poslije imenovan je generalnim tajnikom NATO-a, nasljediv\xc5\xa1i na tom polo\xc5\xbeaju Willya Claesa koji je podnio ostavku na tu du\xc5\xbenost zbog korupcijskog skandala._NEWLINE_Solana je o\xc5\xbeenjen s Concepci\xc3\xb3n Gim\xc3\xa9nez, k\xc4\x87eri jednog Francovog generala. Ima dvoje odrasle djece.'